CELEX: 32011D0820(02)
Language: el
Date: 2011-08-19 00:00:00
Title: Εκτελεστική απόφαση της Επιτροπής, της 19ης Αυγούστου 2011 , σχετικά με τη θέσπιση προγράμματος εργασίας για τη χρηματοδότηση των δραστηριοτήτων της Ένωσης όσον αφορά τις εναλλακτικές λύσεις του χειρουργικού ευνουχισμού των χοίρων

|



32011D0820(02)

Εκτελεστική απόφαση της Επιτροπής, της 19ης Αυγούστου 2011 , σχετικά με τη θέσπιση προγράμματος εργασίας για τη χρηματοδότηση των δραστηριοτήτων της Ένωσης όσον αφορά τις εναλλακτικές λύσεις του χειρουργικού ευνουχισμού των χοίρων  

Επίσημη Εφημερίδα αριθ. C 243 της 20/08/2011 σ. 0005 - 0011



		Εκτελεστική απόφαση της Επιτροπήςτης 19ης Αυγούστου 2011σχετικά με τη θέσπιση προγράμματος εργασίας για τη χρηματοδότηση των δραστηριοτήτων της Ένωσης όσον αφορά τις εναλλακτικές λύσεις του χειρουργικού ευνουχισμού των χοίρων2011/C 243/06Η ΕΥΡΩΠΑΪΚΗ ΕΠΙΤΡΟΠΗ,Έχοντας υπόψη τη συνθήκη για τη λειτουργία της Ευρωπαϊκής Ένωσης,Έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 75,Έχοντας υπόψη τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002 για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [2], και ιδίως το άρθρο 90,Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα [3], και ιδίως τα άρθρα 19, 20, 22 και 23,Εκτιμώντας τα ακόλουθα:(1) Οι κανονισμοί (ΕΚ, Ευρατόμ) αριθ. 1605/2002 και αριθ. 2342/2002 απαιτούν για τις δημοσιονομικές δεσμεύσεις της Ένωσης να προηγείται απόφαση χρηματοδότησης στην οποία θα καθορίζονται τα ουσιώδη στοιχεία της συγκεκριμένης ενέργειας.(2) Η απόφαση 2009/470/ΕΚ καθορίζει τις διαδικασίες που διέπουν τη χρηματοδοτική συνεισφορά της Ένωσης σε συγκεκριμένα κτηνιατρικά μέτρα, συμπεριλαμβανομένων της πολιτικής ενημέρωσης για την υγεία των ζώων, την ορθή μεταχείριση των ζώων και την ασφάλεια των τροφίμων, καθώς και τεχνικών και επιστημονικών μέτρων.(3) Η γενετήσια οσμή αποτελεί οσφρητική όχληση που μπορεί να σημειωθεί κατά το μαγείρευμα κρέατος από μη ευνουχισμένους χοίρους. Μόνο ένα μικρό ποσοστό χοίρων σωρεύει στο κρέας του, σε σεξουαλικά ώριμη ηλικία, υψηλές συγκεντρώσεις ανδροστερόνης, σκατολίου και ινδολίου, ουσιών στις οποίες οφείλεται η οσμή. Παρότι δεν είναι όλοι οι καταναλωτές ευαίσθητοι στη γενετήσια οσμή, οι καταναλωτές που είναι θα απορρίψουν το χοιρινό κρέας ως μη βρώσιμο. Για τον λόγο αυτό, στο παράρτημα Ι τμήμα ΙΙ κεφάλαιο V παράγραφος 1 στοιχείο ιστ) του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο [4] προβλέπεται ότι το κρέας με έντονη γενετήσια οσμή είναι ακατάλληλο για κατανάλωση από τον άνθρωπο.(4) Προς το παρόν, για την αποφυγή της γενετήσιας οσμής στο χοιρινό κρέας ακολουθούνται τρεις κύριες προσεγγίσεις, δηλαδή η πρώιμη σφαγή, η αφαίρεση των όρχεων (χειρουργικός ευνουχισμός) ή ο ανοσοευνουχισμός (εμβολιασμός για τη μείωση της γενετήσιας οσμής). Ο χειρουργικός ευνουχισμός των χοίρων είναι προβληματικό θέμα όσον αφορά την ορθή μεταχείριση των ζώων. Για τον λόγο αυτό, η οδηγία 2008/120/ΕΚ του Συμβουλίου, της 18ης Δεκεμβρίου 2008, για τους στοιχειώδεις κανόνες για την προστασία των χοίρων [5] προβλέπει ότι μόνο κτηνίατροι ή καταρτισμένο προσωπικό μπορεί να ευνουχίζει χοίρους και ότι όταν οι χοίροι είναι ηλικίας επτά ημερών και άνω πρέπει να χρησιμοποιείται αναισθητικό και παρατεταμένη χορήγηση αναλγητικών.(5) Στη γνώμη της Επιστημονικής Ομάδας για την Υγεία και την Ορθή Μεταχείριση των Ζώων της Ευρωπαϊκής Αρχής για την Ασφάλεια των Τροφίμων (EFSA), που εκδόθηκε στις 12 και 13 Ιουλίου 2004 ύστερα από αίτημα της Επιτροπής σχετικά με ζητήματα ορθής μεταχείρισης του ευνουχισμού των χοίρων [6], σημειώνεται ότι ο χειρουργικός ευνουχισμός των χοίρων είναι επώδυνος σε κάθε ηλικία.(6) Το άρθρο 13 της Συνθήκης αναγνωρίζει ότι τα ζώα είναι ευαίσθητα όντα και ότι πρέπει να λαμβάνονται πλήρως υπόψη οι απαιτήσεις για την ορθή μεταχείρισή τους κατά τη διαμόρφωση και την υλοποίηση, μεταξύ άλλων, των πολιτικών της Ένωσης για τη γεωργία και την εσωτερική αγορά.(7) Στην Ευρωπαϊκή Δήλωση για τις εναλλακτικές λύσεις του χειρουργικού ευνουχισμού των χοίρων [7], του Δεκεμβρίου 2010, οι κύριοι παράγοντες στον τομέα των χοίρων δεσμεύτηκαν, σε εθελοντική βάση, να σταματήσουν τον συνήθη χειρουργικό ευνουχισμό των χοίρων από την 1η Ιανουαρίου 2018, υπό τον όρο ότι θα διαμορφωθεί μια ευρωπαϊκή εταιρική σχέση για τον ευνουχισμό των χοίρων, η οποία θα αναπτύξει τις απαραίτητες ενέργειες για την επίτευξη αυτού του στόχου.(8) Επομένως, η Ένωση θα πρέπει να επενδύσει σε μελέτες σχετικά με εναλλακτικές λύσεις του χειρουργικού ευνουχισμού των χοίρων. Ως εκ τούτου, θα πρέπει να τεθεί σε εφαρμογή ένα πρόγραμμα εργασίας για την υποστήριξη τεχνικών, επιστημονικών και εκπαιδευτικών μέτρων με σκοπό την εξεύρεση και την καθιέρωση εναλλακτικών λύσεων του χειρουργικού ευνουχισμού των χοίρων. Το πρόγραμμα εργασίας θα πρέπει να περιλαμβάνει την ανάπτυξη μεθόδων αναφοράς και διαλογής για την ανίχνευση της γενετήσιας οσμής στο χοιρινό κρέας, καθώς και μελέτες σχετικά με την αποδοχή εκ μέρους των καταναλωτών κρέατος και προϊόντων που προέρχονται από χοίρους που δεν έχουν ευνουχιστεί χειρουργικά.(9) Από τα αποτελέσματα αυτών των μελετών ενδέχεται να απαιτηθεί η επανεξέταση της σχετικής νομοθεσίας της Ένωσης, ώστε να εξασφαλίζεται η ομαλή λειτουργία της εσωτερικής αγοράς. Θα πρέπει να προσδιοριστεί ο οικονομικός αντίκτυπος από τον τερματισμό του συνήθους χειρουργικού ευνουχισμού των χοίρων από την 1η Ιανουαρίου 2018 και μετά. Επομένως, κρίνεται σκόπιμο να διεξαχθεί εκτενής ανάλυση του κόστους και των οφελών που θα έχουν τα σχετικά μέτρα στα διάφορα επίπεδα της αλυσίδας παραγωγής χοιρινού κρέατος.(10) Θα πρέπει να δημιουργηθεί ειδικός διαδραστικός δικτυακός τόπος ώστε να προαχθεί η εκπαίδευση και η κατάρτιση των κύριων ενδιαφερόμενων μερών στον τομέα των χοίρων, όσον αφορά ενέργειες που αναλαμβάνονται από την Ένωση σχετικά με εναλλακτικές λύσεις του χειρουργικού ευνουχισμού των χοίρων.(11) Το Κοινό Κέντρο Ερευνών της Επιτροπής — Ινστιτούτο υλικών και μετρήσεων αναφοράς (JRC-IRMM) στο Geel του Βελγίου διαθέτει την απαραίτητη επιστημονική και τεχνική εμπειρογνωμοσύνη για την ανάπτυξη και επικύρωση αναλυτικών μεθόδων αναφοράς. Επομένως, θα πρέπει να πραγματοποιηθεί δημοσιονομική μεταφορά από την Ένωση στο JRC-IRMM για την ανάπτυξη μεθόδων αναφοράς αναγνωρισμένων από την Ευρωπαϊκή Ένωση, για την ανίχνευση και τη μέτρηση κύριων ενώσεων στις οποίες οφείλεται η γενετήσια οσμή.(12) Για την εφαρμογή της παρούσας απόφασης, κρίνεται σκόπιμο να οριστεί η έννοια "ουσιαστική μεταβολή" κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002.(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Εγκρίνεται το πρόγραμμα εργασίας για τις δραστηριότητες της Ένωσης όσον αφορά τις εναλλακτικές λύσεις του χειρουργικού ευνουχισμού των χοίρων, όπως αναφέρονται στο παράρτημα (εφεξής "το πρόγραμμα εργασίας").Άρθρο 2Η μέγιστη συνεισφορά στο πρόγραμμα εργασίας ορίζεται σε 1330000 EUR και χρηματοδοτείται από την ακόλουθη γραμμή του γενικού προϋπολογισμού της Ευρωπαϊκής Ένωσης για το 2011:- γραμμή προϋπολογισμού 17 04 02 01: 1330000 EUR.Οι πιστώσεις αυτές μπορούν να καλύπτουν τόκους υπερημερίας.Άρθρο 3Τυχόν αλλαγές στις πιστώσεις ενεργειών που καλύπτονται από το πρόγραμμα εργασίας, το άθροισμα των οποίων δεν υπερβαίνει το 10 % της μέγιστης συνεισφοράς που προβλέπεται στο άρθρο 2 της παρούσας απόφασης, δεν θεωρούνται ουσιώδεις κατά την έννοια του άρθρου 90 παράγραφος 4 του κανονισμού (ΕΚ, Ευρατόμ) αριθ. 2342/2002, υπό την προϋπόθεση ότι οι εν λόγω αλλαγές δεν επηρεάζουν αισθητά το χαρακτήρα και το αντικείμενο του προγράμματος εργασίας.Άρθρο 4Η παρούσα απόφαση συνιστά απόφαση χρηματοδότησης κατά την έννοια του άρθρου 75 του δημοσιονομικού κανονισμού.Η παρούσα απόφαση καλύπτει τόκους υπερημερίας σύμφωνα με το άρθρο 83 του κανονισμού (ΕΚ, Ευρατόμ) αριθ. 1605/2002 και το άρθρο 106 πράγραφος 5 του κανονισμού (ΕΚ, Ευρατόμ) αριθ. 2342/2002.Βρυξέλλες, 19 Αυγούστου 2011.Για την ΕπιτροπήJohn DalliΜέλος της Επιτροπής[1] ΕΕ L 248 της 16.9.2002, σ. 1.[2] ΕΕ L 357 της 31.12.2002, σ. 1.[3] ΕΕ L 155 της 18.6.2009, σ. 30.[4] ΕΕ L 139 της 30.4.2004, σ. 206.[5] ΕΕ L 47 της 18.2.2009, σ. 5.[6] EFSA Journal (2004) 91, σ. 1-18.[7] http://ec.europa.eu/food/animal/welfare/farm/initiatives_en.htm--------------------------------------------------ΠΑΡΑΡΤΗΜΑΠρόγραμμα εργασίας, όπως αναφέρεται στο άρθρο 11.1. ΕισαγωγήΤο παρόν πρόγραμμα περιέχει εκτελεστικά μέτρα για τις ενέργειες που περιλαμβάνουν δαπάνες της Ένωσης για τις εναλλακτικές λύσεις του χειρουργικού ευνουχισμού των χοίρων.Με βάση τους στόχους της απόφασης 2009/470/ΕΚ του Συμβουλίου σχετικά με ορισμένες δαπάνες στον κτηνιατρικό τομέα, η κατανομή του προϋπολογισμού και των κύριων ενεργειών έχουν ως εξής:Για προμήθειες (που πραγματοποιούνται με άμεση κεντρική διαχείριση) (1.2):- Σύναψη διοικητικής συμφωνίας με το Κοινό Κέντρο Ερευνών — Ινστιτούτο υλικών και μετρήσεων αναφοράς στο Geel του Βελγίου, για την ανάπτυξη μεθόδων αναφοράς αναγνωρισμένων από την Ευρωπαϊκή Ένωση, με σκοπό την ανίχνευση και τη μέτρηση των κύριων ενώσεων στις οποίες οφείλεται η γενετήσια οσμή, έως το ανώτατο ποσό των 500000 EUR (1.2.1).- Ανοιχτή πρόσκληση υποβολής προσφορών για τη διενέργεια μελέτης σχετικά με την αποδοχή από τους καταναλωτές στην Ευρωπαϊκή Ένωση και τις τρίτες χώρες κρέατος και προϊόντων κρέατος που προέρχονται από χοίρους που δεν έχουν ευνουχιστεί χειρουργικά, για τη δημοσίευση της μελέτης και τη δημοσιοποίηση σχετικών πληροφοριών, έως το ανώτατο ποσό των 250000 EUR (1.2.2).- Ανοιχτή πρόσκληση υποβολής προσφορών για τη διενέργεια μελέτης σχετικά με ταχείες μεθόδους ανίχνευσης της γενετήσιας οσμής που χρησιμοποιούνται ή αναπτύσσονται σε σφαγεία στην Ευρωπαϊκή Ένωση, έως το ανώτατο ποσό των 150000 EUR (1.2.3).- Ανοιχτή πρόσκληση υποβολής προσφορών για τη διενέργεια μελέτης σχετικά με τη μείωση ενώσεων της γενετήσιας οσμής μέσω τεχνικών αναπαραγωγής, σίτισης και διαχείρισης, έως το ανώτατο ποσό των 250000 EUR (1.2.4).- Σύναψη σύμβασης πλαισίου για τη διενέργεια μελέτης και οικονομικής ανάλυσης σχετικά με το κόστος και τα οφέλη από τον τερματισμό του χειρουργικού ευνουχισμού των χοίρων, δίνοντας ιδιαίτερη έμφαση στην κατανομή του κόστους στο σύνολο της αλυσίδας χοιρινού κρέατος, έως το ανώτατο ποσό των 150000 EUR (1.2.5).- Σύναψη σύμβασης πλαισίου για την ανάπτυξη, τη δημιουργία και τη συντήρηση ειδικού δικτυακού τόπου για τις ενέργειες της Ευρωπαϊκής Ένωσης σχετικά με εναλλακτικές λύσεις του χειρουργικού ευνουχισμού των χοίρων, έως το ανώτατο ποσό των 30000 EUR (1.2.6).1.2. ΠρομήθειεςΤο σύνολο των πιστώσεων που έχουν δεσμευτεί για το έτος 2011 για τις συμβάσεις προμηθειών που αναφέρονται στο σημείο 1.2 ανέρχεται σε 1330000 EUR.1.2.1. Ανάπτυξη αναγνωρισμένων από την Ευρωπαϊκή Ένωση μεθόδων αναφοράς για την ανίχνευση και τη μέτρηση των κύριων ενώσεων στις οποίες οφείλεται η γενετήσια οσμήΝομική βάση : Άρθρα 22 και 23 της απόφασης 2009/470/ΕΚ του ΣυμβουλίουΓραμμή του προϋπολογισμού : 17 04 02 01Ενδεικτικός αριθμός και είδος προβλεπόμενων συμβάσεων : Διοικητική συμφωνία με το Κοινό Κέντρο Ερευνών — Ινστιτούτο υλικών και μετρήσεων αναφοράς (JRC- IRMM) στο Geel του Βελγίου.Αντικείμενο της προβλεπόμενης σύμβασης : - Ανάπτυξη εναρμονισμένων μεθόδων αναφοράς της Ευρωπαϊκής Ένωσης για την ανίχνευση και τη μέτρηση των τριών κύριων ενώσεων στις οποίες οφείλεται η γενετήσια οσμή (ανδροστερόνης, σκατόλιου και ινδόλιου), με σκοπό την εξασφάλιση της ομαλής λειτουργίας της εσωτερικής αγοράς χοιρινού κρέατος που προέρχεται από χοίρους που δεν έχουν ευνουχιστεί χειρουργικά·- ανάπτυξη εναρμονισμένων τεχνικών δειγματοληψίας της Ευρωπαϊκής Ένωσης και προετοιμασία των δειγμάτων για την ανίχνευση της γενετήσιας οσμής·- σύνδεση των ορίων των εναρμονισμένων μεθόδων αναφοράς της Ευρωπαϊκής Ένωσης για την ανίχνευση της γενετήσιας οσμής με αισθητηριακά όρια·- δυνατότητα σύγκρισης των αναλυτικών αποτελεσμάτων μεταξύ εργαστηρίων·- βαθμονόμηση μεθόδων ταχείας διαλογής για την ανίχνευση της γενετήσιας οσμής.Υλοποίηση : Άμεση κεντρική διαχείρισηΕνδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων : Σεπτέμβριος 2011Ενδεικτικό ποσό της πρόσκλησης υποβολής προσφορών : 500000 EURΕιδική σύμβαση : Άνευ αντικειμένου1.2.2. Μελέτη σχετικά με την αποδοχή από τους καταναλωτές στην Ευρωπαϊκή Ένωση και τις τρίτες χώρες κρέατος και προϊόντων κρέατος που προέρχονται από χοίρους που δεν έχουν ευνουχιστεί χειρουργικάΝομική βάση : Άρθρα 22 και 23 της απόφασης 2009/470/ΕΚ του ΣυμβουλίουΓραμμή του προϋπολογισμού : 17 04 02 01Ενδεικτικός αριθμός και είδος προβλεπόμενων συμβάσεων : Σύμβαση παροχής υπηρεσιών (ανοιχτή πρόσκληση υποβολής προσφορών)Αντικείμενο της προβλεπόμενης σύμβασης : - Μελέτη σχετικά με την αποδοχή από τους καταναλωτές στην Ευρωπαϊκή Ένωση και τις τρίτες χώρες κρέατος και προϊόντων κρέατος που προέρχονται από χοίρους που δεν έχουν ευνουχιστεί χειρουργικά·- εντοπισμός και αντιμετώπιση των διαφορών ανάμεσα στα κράτη μέλη, όσον αφορά την αποδοχή από τους καταναλωτές κρέατος και προϊόντων κρέατος που προέρχονται από χοίρους που δεν έχουν ευνουχιστεί χειρουργικά·- εντοπισμός και αντιμετώπιση των διαφορών, όσον αφορά την αποδοχή από τους καταναλωτές κρέατος και προϊόντων κρέατος που προέρχονται από χοίρους που δεν έχουν ευνουχιστεί χειρουργικά, στις τρίτες χώρες στις οποίες η Ένωση εξάγει κρέας και προϊόντα κρέατος χοίρων.Υλοποίηση : Άμεση κεντρική διαχείρισηΕνδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων : Δεκέμβριος 2011Ενδεικτικό ποσό της πρόσκλησης υποβολής προσφορών : 250000 EURΕιδική σύμβαση : Άνευ αντικειμένου1.2.3. Μελέτη σχετικά με μεθόδους ταχείας ανίχνευσης της γενετήσιας οσμής που χρησιμοποιούνται ή αναπτύσσονται σε σφαγεία στην Ευρωπαϊκή ΈνωσηΝομική βάση : Άρθρα 22 και 23 της απόφασης 2009/470/ΕΚ του ΣυμβουλίουΓραμμή του προϋπολογισμού : 17 04 02 01Ενδεικτικός αριθμός και είδος προβλεπόμενων συμβάσεων : Σύμβαση παροχής υπηρεσιών (ανοιχτή πρόσκληση υποβολής προσφορών)Αντικείμενο της προβλεπόμενης σύμβασης : - Διενέργεια μελέτης σχετικά με τις μεθόδους ταχείας ανίχνευσης της γενετήσιας οσμής που χρησιμοποιούνται ή αναπτύσσονται σε σφαγεία χοίρων στην Ευρωπαϊκή Ένωση.- Σύγκριση της εφαρμοσιμότητας, των αποτελεσμάτων και του κόστους των διαφόρων μεθόδων που χρησιμοποιούνται ή αναπτύσσονται σε σφαγεία χοίρων στην Ευρωπαϊκή Ένωση.Υλοποίηση : Άμεση κεντρική διαχείρισηΕνδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων : Φεβρουάριος 2012Ενδεικτικό ποσό της πρόσκλησης υποβολής προσφορών : 150000 EURΕιδική σύμβαση : Άνευ αντικειμένου1.2.4. Μελέτη σχετικά με τη μείωση ενώσεων της γενετήσιας οσμής μέσω τεχνικών αναπαραγωγής, σίτισης και διαχείρισηςΝομική βάση : Άρθρα 22 και 23 της απόφασης 2009/470/ΕΚ του ΣυμβουλίουΓραμμή του προϋπολογισμού : 17 04 02 01Ενδεικτικός αριθμός και είδος προβλεπόμενων συμβάσεων : Σύμβαση παροχής υπηρεσιών (ανοιχτή πρόσκληση υποβολής προσφορών).Αντικείμενο της προβλεπόμενης σύμβασης : - Μελέτη για τον εντοπισμό και την ποσοτικοποίηση τρόπων μείωσης ενώσεων της γενετήσιας οσμής μέσω αλλαγών στις τεχνικές αναπαραγωγής, σίτισης και διαχείρισης.Υλοποίηση : Άμεση κεντρική διαχείρισηΕνδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων : Απρίλιος 2012Ενδεικτικό ποσό της πρόσκλησης υποβολής προσφορών : 250000 EURΕιδικές συμβάσεις : Άνευ αντικειμένου.1.2.5. Μελέτη και οικονομική ανάλυση του κόστους και των οφελών από τον τερματισμό του χειρουργικού ευνουχισμού των χοίρωνΝομική βάση : Άρθρα 22 και 23 της απόφασης 2009/470/ΕΚ του ΣυμβουλίουΓραμμή του προϋπολογισμού : 17 04 02 01Ενδεικτικός αριθμός και είδος προβλεπόμενων συμβάσεων : Σύμβαση παροχής υπηρεσιών (αξιοποίηση της υφιστάμενης σύμβασης πλαισίου)Αντικείμενο της προβλεπόμενης σύμβασης : - Συλλογή οικονομικών στοιχείων και οικονομικές προβολές του κόστους και των οφελών (περιβάλλον, ζωοτροφές, αριθμός χοιριδίων) από τον τερματισμό του συνήθους χειρουργικού ευνουχισμού των χοίρων. Τα στοιχεία θα καλύπτουν το κόστος και τα οφέλη για όλους τους παράγοντες του τομέα, από τους παραγωγούς έως τους καταναλωτές.- Προσδιορισμός της κατανομής αυτού του κόστους και των οφελών μεταξύ των διάφορων παραγόντων του τομέα.Υλοποίηση : Άμεση κεντρική διαχείρισηΕνδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων : Ιούνιος 2012Ενδεικτικό ποσό της πρόσκλησης υποβολής προσφορών : 150000 EURΕιδική σύμβαση : Σύναψη ειδικής σύμβασης παροχής υπηρεσιών βάσει της σύμβασης-πλαισίου αναφοράς, της εκτίμησης επιπτώσεων και των συναφών υπηρεσιών, παρτίδα 3, τροφική αλυσίδα, αριθμός σύμβασης SANCO/2008/01/055.1.2.6. Ανάπτυξη ειδικού διαδραστικού δικτυακού τόπου για την παροχή εκπαίδευσης και κατάρτισης των κύριων ενδιαφερόμενων μερών στον τομέα των χοίρων, όσον αφορά ενέργειες που αναλαμβάνονται από την Ευρωπαϊκή Ένωση σχετικά με εναλλακτικές επιλογές του χειρουργικού ευνουχισμού των χοίρωνΝομική βάση : Άρθρα 19 και 20 της απόφασης 2009/470/ΕΚ του ΣυμβουλίουΓραμμή του προϋπολογισμού : 17 04 02 01Ενδεικτικός αριθμός και είδος προβλεπόμενων συμβάσεων : Σύμβαση παροχής υπηρεσιών (αξιοποίηση της υφιστάμενης σύμβασης πλαισίου)Αντικείμενο της προβλεπόμενης σύμβασης : Κύριοι στόχοι του ειδικού δικτυακού τόπου θα είναι:- Παροχή επίκαιρων πληροφοριών επί γραμμής σχετικά με τις ενέργειες της Ευρωπαϊκής Ένωσης για εναλλακτικές λύσεις του ευνουχισμού των χοίρων.- Παροχή πλατφόρμας ανταλλαγής πληροφοριών και κατάρτισης για τους παράγοντες του συνόλου της αλυσίδας του χοιρινού κρέατος.- Παραγωγή δημοσιεύσεων για τη δημοσιοποίηση των αποτελεσμάτων των ενεργειών της Ευρωπαϊκής Ένωσης για εναλλακτικές λύσεις του ευνουχισμού των χοίρων.Υλοποίηση : Άμεση κεντρική διαχείρισηΕνδεικτικό χρονοδιάγραμμα για την έναρξη της διαδικασίας ανάθεσης δημοσίων συμβάσεων : Οκτώβριος 2011Ενδεικτικό ποσό της πρόσκλησης υποβολής προσφορών : 30000 EURΕιδική σύμβαση : Σύναψη ειδικής σύμβασης παροχής υπηρεσιών βάσει της σύμβασης πλαισίου, αριθ. αναφοράς SANCO/2009/A1/005 μέρος 1.--------------------------------------------------